สวัสดีค่ะ เมื่อเดือนมิ.ย. จำไม่ได้ว่าประจำเดือนว่าวันที่เท่าไรเพราะประจำเดือนมาไม่ตรงตามวันที่สม่ำเสมอ แต่จะเป็นช่วงต้นเดือนมากกว่าบางเดือนก็ประมาณวันที่4,6,8พอเข้าเดือนก.ค.วันที่9แล้วยังไม่มีประจำเดือนมาเลยค่ะ มีอาการปวดท้องเหมือนจะเป็นแต่ก็ไม่ ตอนนี้มีภาวะเครียด นอนไม่หลับ เพราะว่าคิดมากกับประจำเดือนไม่มา กินยาสตรีมา2วันก็ยังไม่มีวี่แวว จะเกิดภาวะอะไรหรือปล่าวค่ะ
สวัสดีค่ะ การที่ประจำเดือนที่ไม่มาหรือมาช้ากว่า 35 วัน ถือว่าช้าผิดปกติ อาจจะมีสาเหตุได้หลายอย่างเช่น การตั้งครรภ์ ถุงน้ำหลายใบในรังไข่ พังผืดมดลูก โรคไทรอยด์หรือต่อมไร้ท่อทำงานผิดปกติ ผนังมดลูกบาง ความเครียด ความกังวลโดยต้องหาสาเหตุทางกายก่อนว่าไม่มี จึงจะสรุปว่าเกิดจากความเครียด ความกังวลได้ แนะนำการยืนยันการตั้งครรภ์ หากก่อนหน้านี้มีเพศสัมพันธ์ไม่ได้ป้องกัน โดยสามารถซื้อชุดตรวจครรภ์ทางปัสสาวะมาตรวจได้เองเบื้องต้น ให้ผลบวกได้ตั้งแต่ 10-14 วันหลังปฏิสนธิ หากให้ผลลบ แต่รอบเดือนก็ยังไม่มา ควรไปยืนยันผลที่รพ.และหาสาเหตุต่อไป ในระหว่างนี้ที่ยังมีความผิดปกติอยู่ ไม่ควรซื้อยาสตรีใดๆมาใช้เอง เพราะอาจทำให้เกิดเลือดออกผิดปกติ และสร้างความสับสนในการวินิจฉัยโรคในภายหลังได้